cyanic-selkie/wikianc huggingface dataset:
युरी आन्द्रोपोभ
सोवियत संघका नेता
लियोनिद ब्रेज्नेभको मृत्यु भएको दुई दिन पछि १२ नोभेम्बर १९८२ मा, एन्ड्रोपोभ सोभियत संघ कम्युनिष्ट पार्टीको महासचिवमा निर्वाचित भए। उनी महासचिव बनेको केजीबीका पहिलो पूर्व प्रमुख थिए। उनको नियुक्ति केजीबी र हङ्गेरीमा उनको भूमिकालाई लिएर पश्चिमा जगतमा डर र संदेहका साथ हेरियो, । त्यस समयमा उनको व्यक्तिगत पृष्ठभूमि पश्चिममा रहस्यमय थियो, प्रमुख अखबारहरूले उनको विस्तृत प्रोफाइल छापेका थिए जुन विसंगत थियो र धेरै जसो मिथ्या बनाइएको थियो।
मोबिकम निगम
सङ्गठनात्मक सामाजिक दायित्व
मोबिकम निगमसँग सामाजिक जिम्मेवारी कार्यक्रमहरूको विशाल अनुभव छ। यसको स्थापना कालको १८ वर्ष देखि सामाजिक उत्तरदायित्वको रूपरेखा भित्र यसले ३.६ बिलियन तोगरोग खर्च गरिसकेको छ।
सेवाहरू
३) यसले मङ्गोलियाली बजारमा आइफोन, सामसुङ, नोकिया, ब्ल्याकबेरी र सोनी ब्राण्डका विभिन्न किसिमका मोबाइल बिक्रीवितरण गर्दछ।
शिवगञ्ज उपजिल्ला (बगुडा)
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो। पाकिस्तानी सेनाले यस उपजिल्लामा पर्ने मैदानहाट भन्ने ठाउँको एक ठूलो परिवार रहेको एक घरमा आक्रमण गरी उक्त परिवारका सबै १६ सदस्यको सामूहिक हत्या गरेका थिए भने पाकिस्तानी सेना र बङ्गलादेशको मुक्तिका लागि लडिरहेकाका लडाकु बीच यस उपजिल्लाको पञ्चपिर सरलपुरमा प्रत्यक्ष गोलि हानाहानमा १ लडाकुको मृत्यु भएको थियो।
जयद्रथ
नाम
जयद्रथ जय र रथ दूई शब्दबाट बनेको छ । उनका अन्य नाम:
संयुक्त अरब इमिरेट्स दिराम
दिराम (درهم إماراتي , संक्षिप्त नाम : د.إ अरबीमा, ) वा ल्याटिनमा DH ; ISO कोड : AED ) संयुक्त अरब इमिरेट्स को  आधिकारिक मुद्रा हो। १ दिराम बराबर १०० फिल्स fils (فلس) हुन्छ  ।
२०१६ अन्डर-१९ क्रिकेट विश्वकपका खेलाडीहरू
श्रीलङ्काले २३ डिसेम्बर २०१५ मा खेलाडीको नाम घोषणा गर्यो ।
नोट
अस्ट्रेलियाले २०१५ डिसेम्बर १९ मा खेलाडीको नाम घोषणा गरेको थियो । तर अस्ट्रेलियाले सुरक्षाको कारण देखाउदै २०१६ जनवरी ५ मा प्रतियोगिता नखेल्ने कुरा जनाएको थियो ।
अनसन
प्रारम्भिक इतिहास
व्रतको उपयोग पूर्व-ईसाई आयरल्याण्डमा अन्यायको विरोध गर्ने एक विधिको रूपमा गरिएको थियो, जहाँ यसलाई ट्रोसक्याड वा सीलाचनको रूपमा बुझिने गरिन्छ। यो समकालीन नागरिक संहिताहरुमा विस्तृत रहेको थियो र यसको विशिष्ट नियम पनि थियो जसको द्वारा यसको उपयोग गर्न सकिन्थ्यो। अपराधीको घरको ढोकामा प्रायः उपवास गर्ने गरिन्थ्यो। विद्वानहरुले अनुमान लगाएका थिए कि यो आतिथ्यमा आधारित संस्कृतिको उच्च महत्वका लागि थियो। कुनै व्यक्तिलाइ कसैको ढोकामा मर्ने अनुमति दिनु, जसमाथि कुनै गलत आरोप लगाएर तिरस्कार गरिएको हुन्थ्यो। अरु-अरुको यो भनाई थियो कि अभ्यास पुरा रातका लागि उपवास गर्नु थियो, किन कि पूर्व-ईसाई आयरल्याण्डमा मानिसहरुद्वारा उपवास गर्ने कुनै ठोस प्रमाण थिएन। उपवास मुख्य रूपले ऋणको असुली वा अन्यायमा परेकोले न्याय प्राप्त गर्नका लागि गर्ने गर्दथे। आयरल्याण्डको संरक्षक संत सेन्ट प्याट्रिकको किम्वदन्ती रहेको छ कि वहाँले पनि भोक हडतालको उपयोग गरेका थिए भनेर।
आज् न्युज
मनोरञ्जन कार्यक्रमहरू
५)न्युज, भ्युज एण्ड कन्फ्युज्ड (हास्य व्यङ्ग्य कार्यक्रम - सञ्चालक:फासी जाका)
वर्तमान समसामयिक कार्यक्रम
४) पाकिस्तान एट सेभेन| स्पटलाइट
१०) पैसा बोल्ता हे
अमिरात
अमिरात ( إمارة, इमाराह, बहुवाचन: इमारात; Emirate ) अमिरको उपाधि धारण गर्ने खानदानी राजनेताले राज्य गर्ने एक राजनैतिक क्षेत्र हो । यसलाई हिन्दी शब्द 'सल्तनत'सँग तुलना गर्न सकिन्छ जसलाई 'सुल्तान'ले शासन गर्ने राज्यलाई जनाउँछ। त्यसैगरी ‘अधिराज्य’मा ‘राजा’, ‘रियासत’मा ‘रईस’ र ‘ खानत’मा ‘खान’को शासन हुन्छ।
अनु लामा
अन्तरराष्ट्रिय खेल जीवन
त्यसै वर्ष लामा सन् २०१० साफ महिला च्याम्पियनशिपको सिनिर टिमको लागि बोलाइन। कुवेतसँग भएको मैत्रीपूर्ण खेलमा लामाले चार गोल गरिन भने नेपालले खेल ८-० जित हासिल गरयो। खेल पश्चात लामाले आफुले गरेका चार गोल सबै नेपाली प्रशंसकहरूलाई समर्पित जसलेले नेपाली टिमलाइ समर्थन गर्न लामो यात्रा गरेका थिए।
अवलोकितेश्वर
यस्तो विश्वास गरिन्छ कि भगवान बुद्ध ले बेलाबेलामा मानव रूप मा प्रकट भएर मानिसहरुलाई सत्मार्गमा हिँडन प्रेरित गर्नुहुन्छ । बोधिसत्व अवलोकितेश्वर को कल्पना पनि बुद्धको करुणाकै परिणाम भएको विश्वास गरिन्छ।
बतलकु
समायोजन तथा अधिग्रहण
सन् २००३: पूर्णरूपमा बतलकु मध्यपूर्वक स्वामित्वमा, बतलकु मिश्रको, मिश्रको राजधानी कायरोमा संयुक्त पूँजी कम्पनीको रूपमा स्थापना।
सन् २०१३: बतलकुले केबल एन्ड वायरलेस कम्युनिकेसनको अधिग्रहण गर्ने घोषण गरेको थियो। यसले माल्दिभ्सको धिरागू, च्यानल टापूको सियोरको पनि अधिग्रहण गर्ने बताएको थियो। أمريكي. सन् २०१४: बतलकु समूहले क्वालिटी नेटको ४६% सम्पत्ति अधिग्रहण गर्न सफल भएको थियो।
पानसिंह तोमर
खेल जीवन
सन् १९५८ मा जापानको राजधानी टोक्योमा आयोजित एसियाली खेलकुदमा तोमरले भारतको प्रतिनिधित्व गरेका थिए । सैन्य कार्यकालमा स्टीपलचेज दौडमा रुचि देखाउन थालेका तोमर सात वर्षका लागि स्टीपलचेज विजेता रहे । उनले ९ मिनेट २ सेकेन्डमा पूरा गरेको ३००० मिटरको स्टीपलचेज दौडको रेकर्ड १० वर्ष पछि मात्रै तोडियो । उनको खेल जीवनको कारणले उनलाई भारतीय सेनाले सन् १९६२ को भारत-चीन युद्ध र सन् १९६५ को भारत-पाकिस्तान युद्धमा लड्न दिएन । उनको खेल जीवन सन् १९७२ मा समाप्त भयो ।
भर्जिन मोबाइल साउदी अरब
भर्जिन मोबाइल साउदी अरब एसियाली राष्ट्र साउदी अरबको एक प्रमुख दूरसञ्चार कम्पनीहरू मध्ये एक हो वा साउदी अरबको मोबाइल सञ्जाल प्रदायक कम्पनी हो। यसले सन् २०१४ मा साउदी अरबको सञ्चार तथा सूचना प्रविधि आयोग मार्फत साउदी अरबमा मोबाइल सञ्जाल सञ्चालनको लागि अनुमति पत्र प्राप्त गरेको थियो। कम्पनीका प्रमुख कार्यकारी अधिकृत पाउद हलावी हुन्।
भर्जिन मोबाइल साउदी अरब, बेलायत बहुराष्ट्रिय दूरसञ्चार कम्पनी भर्जिन मोबाइलको नियन्त्रणमा रहेको छ। कम्पनीलाई आधिकारिक रूपमा भर्जिन मोबाइल साउदी संस्था भनिन्थ्यो। यो एक साउदी अरबी कम्पनी हो जसले स्थानीय, क्षेत्रीय र विश्वव्यापी सेयरधनी र मोबाइल दूरसञ्चारमा विशेषज्ञहरू ल्याउँदछ।
जनमत सङ्ग्रह
जनमत-सङ्ग्रह, (Plebiscite वा Referendum) मत-सङ्ग्रह वा मात्र जनमत (जनमत+सङ्ग्रह) "यो वा त्यो कुन व्यवस्था मन पर्छ भनी देशको राजनीतिक व्यवस्था छान्नका लागि अथवा दुई वा दुईभन्दा बढी विकल्पमध्ये कुनै एकमा निर्णय दिनका लागि जनताहरूले निर्वाचनमा झैँ मत दिने कार्य" हो।
केदारप्रसाद गिरी
सर्वोच्च अदालतको प्रधानन्यायाधीशको रुपमा उनका पुर्वाधिकारी दिलिपकुमार पौडेल थिए भने उत्तराधिकारी मीनबहादुर रायमाझी बने।
भ्लादिमिर पुतिन
मस्कोमा प्रारम्भिक वृती  (सन् १९९६–१९९९)
सन् १९९६ मा मेयर अनातोली सब्चाक लेनिनग्रादको चुनावमा पराजित भएपछि पुतिनलाई मस्को बोलाइएको थियो। सङ्घीय सुरक्षा सेवाको निर्देशकको रूपमा पुतिन, १ जनवरी १९९८ बाट राष्ट्रपति बोरिस येल्तसिनको प्रशासन कार्यालयमा काम सुरु गरेका थिए। उनी यस पदमा मार्च १९९७ सम्म बसेका थिए।
कार्यवाहक राष्ट्रपति (सन् १९९९-२०००)
सन् १९९९ डिसेम्बरमा राष्ट्रपति येल्तसिनको कार्यकाल पूरा हुनुभन्दा अगाडिनै आफ्नो पदबाट राजीनामा दिएका थिए भने रूसको संविधान अनुसार पुतिन रूसको कार्यवाहक राष्ट्रपति बनेका थिए।
प्रधानमन्त्रीको रूपमा दोस्रो कार्यकाल (सन् २००८-२०१२)
सन् २०११ को सेप्टेम्बर २४ का दिन मस्कोमा संयुक्त रूसको काङ्ग्रेसमा राष्ट्रपति मेदभेदेभले सार्वजनिक रूपमा सन् २०१२ को राष्ट्रपति चुनावमा आफू उम्मेदवार नहुने र यस पदमा पुतिनलाई समर्थन गर्ने घोषणा गरेका थिए।
राष्ट्रपतिको रूपमा तेस्रो कार्यकाल (सन् २०१२-२०१८)
सन् २०१२ र सन् २०१३ मा पुतिन र संयुक्त रूस पार्टीले सेन्ट पिटर्सबर्ग, अर्चँगेल्स्क र नोभोसिबिर्स्कमा समलैङ्गिक, उभयलिङ्गी र विपरीतलिङ्गी समुदायको विरुद्ध कडा कानून बनाउनेमा समर्थन जनाएका थिए। सन् २०१३ मा राजकिय डुमामा "समलैङ्गिक प्रचार" विरुद्ध एक कानून (जुनले इन्द्रेणी झन्डा जस्तो प्रतीकहरू र समलैङ्गिक सामग्री युक्त प्रकाशित कृतिहरू माथी प्रतिबन्ध लगाउँछ) पारित गरिएको थियो।   रूसको यस कानून माथी अन्तर्राष्ट्रिय जगतमा उठेका प्रश्नहरूको जवाफ दिँदै पुतिनले भने ,"यो कानूनले केवल बाल यौन शोषण र समलैङ्गिकताको प्रचार माथि प्रतिबन्ध लगाउँछ"। उनले बताए अनुसार सन् २०१४ शीतकालीन ओलम्पिक हेर्न आउने समलैङ्गिक आगन्तुकहरूलाई बालबच्चाहरूबाट अलग राखिनुपर्छ। पुतिनले रूसमा समलैङ्गिकहरू विरुद्ध कुनै प्रकारको सामाजिक भेदभाव भएको कुरा अस्वीकार गरेका थिए। उनले खेलको समयमा उभयलिङ्गी आइस स्केट खेलाडी आइरिन बुस्टलाई सबैका अगाडि अङ्कमाल गरेका थिए।
वातावरणीय नीति
पुतिनले व्यक्तिगत रुपमा नै रूसमा रहेका अमुर बाघ, सेतो ह्वेल, ध्रुविय भालु र हिउँ चितुवा लगायतका दुर्लभ तथा लोपोन्मुख जनावरका कयौँ संरक्षणीीय कार्यक्रमहरूको निरिक्षण गरेका छन्।
धार्मिक नीति
पुतिनको शासनकालमा बौद्ध धर्म, पूर्वी अर्थोडक्स ईसाई धर्म, इस्लाम र यहूदी धर्मले राज्यको सीमित समर्थन प्राप्त गरेको थियो। सन् १९९० को दशकमा सुरु भएको गिर्जाघरहरूको विशाल निर्माण र पुनर्स्थापनाले पुतिन शासनकालमा निरन्तरमा प्राप्त गरेपछि राज्यले विद्यालयहरूमा धर्मको पढाइलाई अनुमति दिएको थियो।
पूर्वी सोभियत राज्य
रुस र अन्य सोभियत राज्यहरू वीचको विगतका र विद्यमान विवादको वावजुद, पुटिनले युरेसियन एकताको नीति अवलम्बन गरे। पुटिनले २०११ मा युरेसियन आर्थिक संघको अवधारणालाई समर्थन गरे; यो अवधारणा १९९४ मा काजख्स्तानका राष्ट्रपतिले प्रस्ताव गरेका थिए। २०११ नोभेम्बर १८ मा, बेलारुस, काजख्स्तान र रसियाले २०१५ भित्रमा युरेसियन युनियनको स्थापना गर्ने लक्ष्य कायम गर्ने बारे सम्झौतामा हस्ताक्षर गरे। २०१५ जनवरी १ मा युरेसियन युनियनको स्थापना भयो।
फेड टु ब्ल्याक (२००४ चलचित्र)
फेड टु ब्ल्याकमा जे-जीको म्याडिसन स्क्वेर गार्डेनको प्रस्तुतिका साथै द ब्ल्याक एल्बमको निर्माण प्रक्रिया पनि देखाइएको छ ।
कलाकार
वृत्तचित्रमा निम्न कलाकारहरूलाई उपस्थितिको श्रेय दिइएको छ:
भिरिङ्गी
लक्षण
भिरिङ्गीका लक्षणहरू ब्यक्तिमा बर्सौंसम्म नदेखिन पनि सक्छन् । भिरिङ्गीका लक्षणहरू देखिएमा
अपकमिङ
मे २०१४ मा, साइट पुन: सुरू गर्नका लागि यसले $३०,००० लक्ष्यलाई सफलतापूर्वक उठाउँदै एण्डि बायोले किकष्टार्टर अभियानको घोषणा गरेका थिए।
दशैं आयो
दशैँ आयो उर्फ र्कोदो फुल्यो बरिमा, सन् २००५ मा रिलिज भएको नेपाली कथानाक चलचित्र मुग्लानको नेपाली गीत हो। गीतले नेपालको सबैभन्दा ठूलो हिन्दू चाड दशैंको उत्सवलाई चित्रण गरेको छ। यो एक सदाबहार दशैं गीतको रूपमा मानिन्छ, र अझै पनि नेपालीहरू माझ विशेष गरी दशैंको उत्सवमा प्रख्यात छ। गीतमा चाडपर्व मात्रै नभई लामो समयदेखि वैदेशिक रोजगारीमा गएका परिवारका सदस्य चाडपर्वमा सहभागी हुन स्वदेश फर्कँदा अनुभव हुने आनन्दलाई पनि चित्रण गरिएको छ ।
फतिमाथ धियाना सइद
फतिमाथ धियाना सइद माल्दिभ्सका एक कूटनीतिज्ञ हुन्। उनी मार्च १, २०११ देखि मार्च ११, २०१२ सम्म दक्षिण एसियाली सहयोग सङ्गठन (SAARC)को महासचिव बनेका थिए।
सार्वभौम राज्य
राज्य विलुप्त हुने अवस्था
सामान्यतया, राज्यहरू टिकाऊ संस्थाहरू हुन्, यद्यपि तिनीहरू स्वैच्छिक माध्यम वा बाह्य शक्तिहरू, जस्तै सैन्य विजयको माध्यमबाट निमिट्यान्न हुन सक्छन्। दोस्रो विश्वयुद्धको अन्त्यपछि हिंसात्मक राज्य उन्मूलन लगभग बन्द भएको छ किनकि राज्यहरू गैर-भौतिक न्यायिक संस्थाहरू हुन्। राज्यहरूको विलुप्ति केवल भौतिक बलको कारणले मात्र हुन सक्दैन भन्ने तर्क गरिएको छ। यसको सट्टा, सेनाको भौतिक कार्यहरू राज्यलाई समाप्त गर्नका लागि सही सामाजिक वा न्यायिक कार्यहरूसँग सम्बन्धित हुनुपर्दछ।
ओलिभिया रोड्रिगो
ओलिभिया इसाबेल रोड्रिगो (जन्म: फेब्रुअरी २०, २००३ ) एक अमेरिकी अभिनेत्री, गायिका, र गीतकार हुन्। उनी डिज्नी च्यानलको शृङ्खला बिजार्डवार्क मा पेइज ओल्भेरा र डिज्नी+ को शृङ्खला हाई स्कुल म्युजिकल: द म्युजिकल: द सिरिज मा निनी सालाजार-रोबर्ट्सको भूमिकाका लागि परिचित छिन्। रोड्रिगोले सन् २०२० मा इन्टरस्कोप र गेफेन रेकर्ड्ससँग हस्ताक्षर गरेकी थिइन्, र जनवरी २०२१ मा आफ्नो पहिलो एकल "ड्राइभर्स लाइसेन्स" जारी गरेकी थिइन्, जुन संयुक्त राज्य अमेरिकालगायत धेरै देशहरूमा पहिलो नम्बरमा पुगेको थियो।
साउदी अरामको
साउदी अरामको ( أرامكو السعودية   ʾArāmkō al-Saʿūdiyyah आधिकारिक Saudi Arabian Oil Company  (पूर्व Arabian-American Oil Company), दहरान, साउदी अरबमा मुख्यालय भएको एक साउदी बहुराष्ट्रिय पेट्रोलियम र प्राकृतिक ग्याँस हो।
बबई गाउँपालिका
नेपालको एघारौँ राष्ट्रिय जनगणना २०६८ अनुसार बबई गाउँपालिकाको कुल जनसंख्या २७,४६९ छ।
टिभीट्याग
टिभीट्याग (पूर्व गेटग्लु) एक सामाजिक सञ्जाल वेबसाइट र दूर्दशन अनुयायीहरूका लागि समर्पित एक मोबाइल अनुप्रयोग थियो। प्रयोगकर्ताहरूले वेबसाइटहरू, मोबाइल वेबसाइट , वा मोबाइल अनुप्रयोग प्रयोग गरेर उनीहरूले कार्यक्रम, चलचित्र र खेलहरूमा पहुँच गर्न सक्छन्। गेटग्लुको सेवा न्यु योर्क सहरमा प्रधान कार्यालय सहित जून २०१० मा सुरु भएको थियो। नोभेम्बर २०१० मा, गेटग्लुलाई आइटिभी नामक कम्पनीद्वारा अधिग्रहण गरिएको थियो। म्यासएबलले उक्त समायोजनलाई "दुई मञ्चहरू बीच उत्कृष्ट संयोजन" भनेको थियो। यसले प्रयोगकर्ताहरूलाई सबैभन्दा राम्रो दूर्दशन सामग्रीहरू भेट्टाउन र सङ्कलन गर्न मद्दत गर्दछ।
कोष सङ्कलन
सन् २००७ देखि २०१३ मा यसको प्रारम्भिक चरणदेखि, गेटग्लुले यूनियन स्क्वायर भेञ्चर्स ( टुइटर, फोरस्क्वायर र अन्य), आरएचओ भेञ्चर्स , आरआरई भेञ्चर्स, र टाइम वार्नर इण्भेष्टमेण्ट लगायतका कम्पनीहरूबाट उद्यम पूँजी मा कुल २५ मिलियन अमेरिकी डलर भन्दा बढी सङ्कलन गरेको थियो।
सोनातला उपजिल्ला
सोनातला बङ्गलादेशको उत्तरी भागमा पर्ने जिल्ला बगुडा जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ। सन् १९८१ मा सोनातला थानाको स्थापन  भएको थियो भने सन् १९८४ मा यसलाई उपजिल्लामा परिणत गरिएको थियो। यस उपजिल्लाको नाम यहाँ रहेको प्रशासकीय नगर सोनातलाबाट राखिएको हो।
पुरुषार्थ
परिचय
पुरुषार्थको अर्थ हो जुन कुराले मानिसको जीवन सार्थक हुन जान्छ । वेद उपनिषद, पुराण, र स्मृतिग्रन्थहरूले सामाजिक जीवनका तीन स्तम्भहरु बताएका छन्– चार पुरुषार्थ, चार वर्ण र चार आश्रम । चार वर्ण भनेको ब्राह्मण, क्षत्रिय, वैश्य र शूद्र हो । चार आश्रम भनेको ब्रह्मचर्य, गृहस्थ, वानप्रस्थ र संन्यास हो । चार पुरुषार्थको अर्थ हो– धर्म, अर्थ, काम, र मोक्ष । यी तीनवटै कुराहरु आपसमा सम्बन्धित छन् ।
याहु! मिम
अवधारणा
प्रयोगकर्ताले पहिले मिमको सर्जक पृष्ठबाट खाता सृजना गर्न सक्दछन् र टम्ब्लर् जस्तो खाली ब्लग ढाँचासँग सुरु गर्न सक्दछन्। १००-चरित्र वा कम शीर्षक प्रविष्ट र उनीहरूको ब्लग निजीकृत गर्न अवतारको छनौट गरेपछि, प्रयोगकर्ताले त्यसपछि उनीहरूको ब्लग सङ्ग्रहमा पाठ, तस्वीर, श्रव्य दृश्य र एमपी ३ सङ्गीत फाइलहरू उर्ध्वभरण र सार्वजनिक गर्न सक्दछन्। प्रकाशनहरू त्यसपछि प्रयोगकर्ताको ब्लगमा एक पछि अर्को गरी प्रकाशित हुन्छ। प्रत्येक प्रकाशनहरू एक टिप्पणी प्रणालीको साथ एकीकृत भएका थिए जसले प्रयोगकर्ताहरू र अनुयायीहरूलाई व्यक्तिगत रूपमा टिप्पणी पेश गर्न अनुमति दिन्छ।
बियोन्से: लेमनेड
पृष्ठभूमि
यो चलचित्र "इन्टुइशन", "डिनायल" , "एङ्गर" , "एपथी" , "एम्टीनेस" , "अकाउन्टेबिलिटी" , "रिफोर्मेशन" , "फर्गिभनेस" , "रिजरेक्शन" , "होप" र "रिडेम्शन"  गरी एघार खण्डमा विभाजन गरिएको छ । यस चलचित्रमा बेलायती सोमाली कवयित्री वार्सन शायरद्वारा लेखिएका "दी अनबेयरेबल वेट अफ स्टेयिङ" , "डियर मून" , "हाउ टू वेयर योर मदर्स लिपस्टिक" , "नेल टेकनिशियन एज अ पाम रीडर"  र "फर विमेन हू आर डिफिकल्ट टू लभ"  कविताहरूका पङ्क्तिको प्रयोग गरिएको थियो ।
वर्णाश्रम धर्म
आश्रम व्यवस्था
सामाजिक जीवनलाई जस्तै व्यक्तिगत जीवनलाई पनि हिन्दु दर्शनकारहरूले चार भागमा विभाजित गरेका छन्–
उपसंहार
वर्ण र आश्रमको संयुक्त स्वरुप नै वर्णाश्रम हो । प्राचीन दर्शनकारहरूले यी दुवै व्यवस्थालाई एक अर्काको परिपूरक मानेका थिए । जसको प्रयोगले व्यक्ति र समाजले पुरुषार्थ प्राप्तिका प्रयास गर्दथे । यसलाई उनीहरूले वर्णाश्रम भनेका छन् । वर्णाश्रम व्यवस्थामा त्यागमय भोग र आध्यात्मिक सांसारिकताको अनौठो संयोग पाइन्छ । चार पुरुषार्थको प्राप्तिका लागि यस व्यवस्थालाई आवश्यक ठानिएको छ । वर्णाश्रमको स्थापना अन्तिम लक्ष्य होइन । यसको उद्देश्य व्यक्ति र समाजले पुरुषार्थ प्राप्त गरोस् भन्नेहो । पुरुषार्थ त्यो मानवीय क्रियाकलाप हो जबसबाट व्यक्ति र समाजको जीवन सुखी र सन्तोषपूर्ण हुन जान्छ ।
मार्चा
जसमा लहरे सखरख्ड को लहर, चौलाने झार, तरीका झार,
पोरशा उपजिल्ला
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ भने यहाँको ५०.२०% भूभाग खेती योग्य रहेका छन्। यस उपजिल्लामा धान, गहुँ, आलु, तोरी आदि अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, कटहर र खरबुजा उत्पादन हुँदै आएको छ। यस उपजिल्लामा ११ धान कुटानी केन्द्र, २ गहुँ पिसानी केन्द्र, ३ आइसक्रिम उद्योग, १६ फलाम कारखाना तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले धान, गहुँ, चामल र मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका कोदो र खैनी पनि निम्न मात्रमा उत्पादन गरिन्छ। यस उपजिल्लामा १४ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा २ माछापालन केन्द्र, १ दुग्ध सङ्कलन केन्द्र तथा ११ कुखुरापालन केन्द्रहरू रहेका छन्।
प्रशासन
प्रशासकीय पोरशा थानाको स्थापना सन् १९३३ भएको थियो भने सन् १९८४ मा यसलाई उपजिल्लामा परिणत गरिएको थियोे। हाल पत्नीतला उपजिल्लामा १ नगरपालिका, ११ सङ्घ परिषद्, २९७ मौजा र २९२ गाउँहरू रहेका छन्। हाल यस उपजिल्लामा ६ सङ्घ परिषद्, १५५ मौजा र २५३ गाउँहरू रहेका छन्।
दुहुँ गाउँपालिका
नेपालको एघारौँ राष्ट्रिय जनगणना २०६८ अनुसार दुहुँ गाउँपालिकाको कुल जनसंख्या १३, ४६५ छ।
गोवर्धन पर्वत
व्युत्पत्ति
गोवर्धन पूजा दिवालीको भोलिपल्ट मनाइन्छ। यो त्यो दिन हो जुन गर्जन र वर्षाका देवता भगवान श्रीकृष्णले इंद्रलाई हराए। कथा अनुसार कृष्णले इन्द्रलाई वार्षिक बलिदानको लागि ठूलो तयारी देखेका थिए र यसका बारे उनका बुबा नन्दलाई प्रश्न गरेका थिए। उनले गाउँलेहरूसँग उनीहरूको 'धर्म' वास्तवमा के हो भनेर बहस गरे। तिनीहरू किसानहरू थिए, उनीहरूले आफ्नो कर्तव्य पूरा गर्नुपर्दछ र खेतीपाती र गाईवस्तुहरूको संरक्षणमा ध्यान केन्द्रित गर्नुपर्दछ। उनले भने कि सबै मानिसहरूले आफ्नो धर्मको मात्र गर्न पर्छ, आफ्नो क्षमताको सक्दो गर्न र प्रार्थना गर्न वा प्राकृतिक घटनाको लागि बलिदानहरू गर्नु हुँदैन। गाउँलेहरू कृष्णद्वारा विश्वस्त थिए, र विशेष पूजा (प्रार्थना) को साथ अघि बढेनन्। तब इन्द्र रिसाए र गाउँमा बाढीले भरिए। यसपछि कृष्णले माउन्ट गोवर्धनलाई उचाले र पानी र वर्षाबाट आफ्ना मानिसहरूलाई र गाईवस्तुलाई जोगाए। अन्ततः इन्द्रले हार स्वीकार्यो र कृष्णलाई सर्वोच्चको रूपमा मान्यता दियो। कृष्णको जीवनको यस पक्षलाई प्रायः झुण्ड्याइएको छ - तर वास्तवमा यो 'कर्म' दर्शनको आधारमा खडा भयो जुन पछि भगवद् गीतामा विस्तृत थियो। [१०]
नौगाड गाउँपालिका
नौगाड गाउँपालिका नेपालको सुदूरपश्चिम प्रदेशको दार्चुला जिल्लामा अवस्थित एक गाउँपालिका हो।
उपपाण्डव
प्रतिविन्ध्य
मत्स्य पुराणको अनुसार उनको यौधेय नामका एक छोरा थिए।
म्यागी डोएन
म्यागी डोएन (अङ्ग्रेजी: Maggie Doyne) (जन्म नोभेम्बर ७, १९८६) एक अमेरिकी समाजसेवी हुन् जसले नेपालको सुर्खेतमा बालगृह, महिला केन्द्र र विद्यालय बनाएकी छिन् । उनले सन् २०१५ मा सिएनएन हिरो पुरस्कार जितेकी थिइन् ।
कोपिला भ्याली
सन् २०११ मा कोपिला भ्याली स्कूलको साझेदारीमा कोपिला भ्याली हेल्थ क्लिनिकको स्थापना भयो । यस स्वास्थ्य केन्द्रले कोपिला भ्याली स्कूलमा पढ्ने विद्यार्थीका साथै सुर्खेतमा बसोबास गर्ने व्यक्तिहरूलाई प्राथमिक स्वास्थ्य सेवा प्रदान गर्छ ।
एलिजाबेथ द्वितीय
एलिजबेथको मृत्यु २०२२ सेप्टेम्बर ८ मा बालमोरल क्यासलमा भयो। उनका जेठा छोरा चार्ल्स तृतीयले उनको उत्तराधिकार हासिल गरे।
प्रारम्भिक जीवन
एलिजाबेथको जन्म २१ अप्रिल १९२६ को ०२:४० (जीएमटी)मा उनका हजुरबुवा जर्ज पाँचौको शासनकालमा भएको थियो । उनका बुवा राजकुमार एल्बर्ट (पछी राजा जर्ज छैठौं), राजाको दोस्री पुत्री थिइन् । उनकी आमा, एलिजाबेथ, योर्ककी डचेज (पछी रानी एलिजाबेथ) थिइन् ।
मकवानपुर २ (निर्वाचन क्षेत्र)
मकवानपुर २ नेपालको मकवानपुर जिल्लाको दुई संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सिद्धार्थ (अभिनेता)
सिद्धार्थ (जन्म १७ अप्रिल १९७९) एक भारतीय अभिनेता हुन् जो विशेष गरी तमिल, तेलुगु र हिन्दी भाषाका चलचित्रमा अभिनय गर्ने गर्छन । अभिनय वाहेक वहाँ पटकथा लेखन, निर्माता र पार्श्व गायक क्षेत्रमा समेत सक्रिय रहेका छन् ।
प्राचीन मिस्र
प्रशासनीक पद्धति
प्राचीन मिश्र दुई भागमा विभाजित रहेको थियो। पहिलोलाई तल्लो मिश्र र दोस्रोलाई माथिल्लो मिश्र भन्ने गरिन्थ्यो। उत्तरी मिश्रको डेल्टाको छेउछाउको भागलाई तल्लो र दक्षिणी भागलाई माथिल्लो मिश्र भनिन्थ्यो। तल्लो मिश्र माथिल्लो भन्दा समृद्धशाली रहेको थियो। करिब ई.पु. ३४०० मा माथिल्लो मिश्रका राजा मेनिजले मिश्रको एकीकरण गरेका थिए। भने यिनै राजाले मिश्रमा विशाल सहर निर्माण गरेका थिए। यश सहरको नाम मेम्फिस राखियो। त्यसपछि यसलाई मिश्रको राजधानी बनाइयो। पन्ध्र सय वर्षसम्म मेम्फिस मिश्रको राजधानीको रूपमा रहेको थियो। राजा मेनिजका वंशले र त्यसपछि दोस्रो वंशले मिश्रमा चार सय बीस वर्ष राज्य गरेका थिए। यो अवधिभर मिश्रमा जम्मा अठार जना राजाहरूले राज्य गरेका थिए।
नील नदिको देन
भनिन्छ सायद नील नदि यदि नभएको भए मिश्रको सभ्यताबारे नामोनिसाना हुँदैनथ्यो। त्यसैले पनि प्राचीन मिश्रको सभ्यताको उदयको लागि नील नदिको ठुलो योगदान रहेको छ। यस नदीले आफ्नो महत्त्वपूर्ण प्राकृतिक सम्पदाले मिश्र सभ्यतालाई प्रभाव पारेको थियो।
नुवाकोट १ (निर्वाचन क्षेत्र)
प्रदेश सभा खण्डहरू
बागमती प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
ग्यालेक्सी सार्वजनिक विद्यालय
छात्रावास
छात्रावासमा विद्यार्थीहरू सँगै बस्छन्, सँगै पढ्छन् र सँगै खेल्छन् । निश्चित समय सारिणी भएको छात्रावासमा विद्यार्थीहरूको दिन बिहान ५:३० मा सुरु भई राति ८:३० मा सकिन्छ । बिहान र बेलुका अतिरिक्त शिक्षा प्रदान गरिन्छ । समय सारिणीले विद्यार्थीहरू अतिरिक्त क्रियाकलापमा भाग लिन पाउने पनि सुनिश्चित गरेको छ ।
स्वास्थ्य सुविधा
विद्यार्थीको स्वास्थ्यलाई स्वास्थ्य सेवकले पर्यवेक्षण गर्छन् । नर्सको मातहतमा १० ओटा खाट भएको बिरामी राख्ने कोठा छ । विद्यार्थीको स्वास्थ्यलाई नियमित रूपमा जाँच गरिन्छ । आपतकालीन अवस्थामा विद्यार्थीलाई अभिभावकलाई जानकारी गराई अस्पताल लगिन्छ ।
खोन केन प्रान्त
खोन केन (ขอนแก่น, ) थाइल्यान्डको एक प्रान्त हो। यसको छिमेकी प्रान्तहरूमा उत्तरदेखि घडीको दिशामा नोङ बुआ लम्फु, उडोन थानी, कलासिन, महा सराखम, बुरिराम, नाखोन रतचसिमा, चैयाफुम, फेतचाबुन, र लोई रहेको छ।
प्रशासनिक विभाजन
यो प्रान्तलाई २६ उपजिल्लामा विभाजित गरिएको छ।
प्रकाश सपुत
प्रारम्भिक जीवन
प्रकाश सपुत दलित परिवारका हुन्। बाल्यकालदेखि नै उनले गाउँमा स्थानीय कार्यक्रममा गाउन र नाच्न मन पराउँथे। उनी बाल्यकालमा अभिनेता बन्न चाहन्थे। उनी अन्ततः काठमाडौँ बसाइँ सरे, जहाँ उनले आफ्नो गायन करियरलाई अगाडि बढाउन सक्षम भए।
अङ्गूरबाबा जोशी
अङ्गूरबाबा जोशी बाबु पीताम्बरप्रसाद पन्त र माता दीपकुमारी पन्तको कोखबाट १५ अगस्ट १९३२ मा डिल्लीबजार, काठमाडौँमा जन्म भएको हो। उनको मृत्यु वि.सं २०७७ साल आषाढ ६ गते भएको हो । उनी क्याम्पस प्रमुख बन्ने पहिलो नेपाली महिला हुन्। । शिक्षा क्षेत्र र समाजसेवामा उनको ठुलो योगदान रही आएको छ ।
ग्रिनडा महिला राष्ट्रिय फुटबल टोली
ग्रिनडा महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा ग्रिनडा प्रतिनिधित्व गर्ने महिला फुटबल टिम हो । यो ग्रिनडामा फुटबलको लागि शासकीय निकाय ग्रिनडा फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
बेर्नादो सिल्भा
सन् २०१८–१९ संस्करण
सन् २०१८-१९ को प्रिमियर लिग संस्करणमा सिल्भाले म्यानचेस्टर सिटीका लागि कुल ५१ उपस्थितिहरू जनाएका थिए भने उनले कुल उपस्थितिहरूमा जम्मा १३ गोल र गोल गर्नका लागि १४ सहायता प्रदान गरेका थिए। सन् २०१९ अप्रिल २४ का दिन उनले म्यानचेस्टर युनाइटेडको विरुद्धमा क्लबका लागि सुरुवाती गोल गर्दै पहिलो अग्रता दिलाएका थिए भने उक्त खेल सिटीले हात परेपछि म्यानचेस्टर सिटी लिगको शीर्ष स्थानमा पुगेको थियो। सिल्भाको लगातार र प्रभावशाली प्रदर्शनका फलस्वरूप म्यानचेस्टर सिटीले प्रिमियर लिगको उपाधि जित्न सफल भएको थियो भने उक्त संस्करणमा केभिन दे ब्रयना चोटका कारण अधिकांश खेलहरूमा उपस्थिति जनाउन असमर्थ भएका कारण उनको स्थानबाट सिल्भाले खेलेका थिए। सिल्भाको उत्कृष्ट प्रदर्शनका कारनण उनी चार अन्य सहरका खिलाडीहरूको साथसाथै पिएफए टिम अफ द इअरमा मतदान मार्फत उनले म्यानचेस्टर सिटीको वर्ष खेलाडी पुरस्कार जित्न सफल भएका थिए।
डोल्पा १ (निर्वाचन क्षेत्र)
सम्मिलित क्षेत्रहरू
डोल्पा १ संसदीय निर्वाचन क्षेत्रमा सम्पूर्ण डोल्पा जिल्ला समावेश छ।
एकल सङ्क्रमणीय मत प्रणाली
एक चुनावको उदाहरण
When ballots are counted the election proceeds as follows: नतिजा: विजेताहरू चकलेट, सुन्तला र स्ट्रबेरी हुन्।
र्‍याकस्पेस इमेल
इतिहास
र्‍याक्सस्पेस ईमेल सेवा सन् २००१ मा निजी स्वामित्वमा रहेको कम्पनी, वेबमेल डट युएस मार्फत सुरु गरिएको थियो। वेबमेल डट युएसलाई सन् २००७ मा र्‍याकस्पेसद्वारा अधिग्रहण गरिएको थियो। सन् २००८ मा यसलाई पुनर्गठन गरिएको थियो र यसलाई मेलट्रष्ट र प्रवन्धित माइक्रोसफ्ट विनियम मञ्चमा थपिएको थियो। सन् २००९ को मेमा, मेलट्रष्ट आधिकारिक रूपमा र्‍याकस्पेस ईमेल र अनुप्रयोगहरूको रूपमा परिचित भएको थियो। सन् २०१४ मा ईडाँक र अनुप्रयोग विभाग र्‍याकस्पेस क्लाउड अफिसको रूपमा परिचित भएका थिए।
लिस्टेनस्टाइन
लिस्टेनस्टाइन आधिकारिक रूपमा लिस्टेनस्टाइन यौवराज्य ), जर्मनेली भाषी, मध्य युरोपेली लघु राष्ट्र हो जुन अष्ट्रिया र स्विट्जरल्यान्डको बीचमा आल्प्समा अवस्थित छ। लिस्टेनस्टाइन राजकुमारको नेतृत्वमा अर्ध संवैधानिक राजतन्त्रात्मक मुलुक हो। देशमा राजकुमारको विस्तृत शक्ति फ्रान्स जस्तो अर्ध-राष्ट्रपति प्रणालीमा राष्ट्रपतिको शक्ति बराबर रहेको छ।
खार्दी
खार्दी नेपालको पश्चिमाञ्चल विकास क्षेत्रमा पर्ने गण्डकी अञ्चलको स्याङ्जा जिल्ला स्थित साँखर गाउँ विकास समिति मा पर्ने अति रमणीय गाउँ हो ।
आधारभूत तह परीक्षा
विषय
आधारभूत तहका विषयलाई अनिवार्य र वैकल्पिक गरी दुई भागमा वर्गीकृत गर्न सकिन्छ ।
मेसोपोटामियाको सभ्यता
सामान्यतया मेसोपोटामियाको सभ्यतालाई कृषिकाल, पुर्वसुमेरियनकाल, सुमेरियनकाल, बेबिलोनियन र असिरियन गरेर पाँच भागमा बाँडिएको छ। सभ्यताको सुरूको अवस्थालाई कृषिकाल भनिन्छ। पूर्वसुमेरियनकालमा नै श्रमको विभाजन गर्ने प्रचलन चलेको थियो। सुमेरियनहरू इन्डोयुरोपियन जातिका मानिस थिए। यिनीहरूले युफ्रेटस नदीको किनारमा जङ्गल झाडी सफा गरेर जौ र गहुँको खेती सुरू गरेको थियो। यिनीहरू गाई, गोरु र गधा जस्ता जनावर पाल्ने गर्दथे। यिनीहरू कुशल शिल्पकार तथा चित्रकार थिए। यिनीहरूले नै क्युनिफर्म नामको लिपि विकास गरेको थियो। हाम्रा घडीमा प्रयोग गरिने समयको विभाजन घडीको यिनीहरूलेनै गरेका थिए।जिगुरात पनि यहि कालखण्डमा बनाइएको थियो।
विज्ञान
सुमेर बमसिहरू वर्ष, महिना, दिन तथा घण्टाको बारेमा ज्ञान रहेको थियो। गणितीय सामान्य ज्ञानबारे उनिहरू जानकार रहेका थिए। सुमेरियन सभ्यतामा चिकित्साशास्त्रको पनि सामान्य विकास भैसकेको थियो। साथै उनिहरू रोग पत्ता लगाउन जादु, टुना, तन्त्रमन्त्रमा पनि विश्वास राख्दथे।
बेबिलोनियाको सभ्यता
बेबिलोनियाको सभ्यतालाई मेसोपोटामियाको सभ्यताको दोस्रो चरण मानिन्छ। सुमेरियन सभ्यताको अवशेषबाट कालान्तरमा बेबिलोनियाको सभ्यताको उदय र विकास भएको थियो। सुमेरको नगर राज्यहरूमा भएको आपसी वैरभावको फाइदा उठाएर सेमेटिकहरूले हमला गरेर त्यहाँको अर्थ व्यवस्था र शासन व्यवस्था तहस नहस गरिदियो र सेमेटिक जातिको एउटा शाखा एमोराइटहरूले सुमेरको उत्तरमा आफ्नो साम्राज्य स्थापना गरे। यिनीहरूले आफ्नो साम्राज्यको राजधानी बेबिलोनमा बनाएका थिए।
कानुन व्यवस्था
असिरीयाको दण्ड कानुन निकै कडा र कठोर रहेको थियो, भने दण्ड विधानमा सबैलाई एउटै प्रकारको हुने गर्दथे। यो सभ्यता वा समयमा राजाले जे नियम बनाए त्यहीनै कानुनको रूप हुन्थ्यो। तल्लो तहको न्यालयका सबै मुद्दाहरूको अपिल राजा समक्ष गरिन्थ्यो। राजाको न्याय नै अन्तिम न्याय थियो। त्यसैले राजाले जस्तो फैसला भए पनि सबैलाई मान्य हुन्थे । मुद्दाको साक्षी शपथपत्रमा लेखिएको हुन्थ्यो।
कुरुक्षेत्र युद्ध
श्रीकृष्णद्वारा अन्तिम शान्ति प्रयास
यो सुनेर वेदव्यासजी ले सञ्जयलाई दिव्य दृष्टि प्रदान गरे र भने, “हे धृतराष्ट्र! मैले सञ्जयलाई दिव्य दृष्टि प्रदान गरेको छु । सम्पूर्ण युद्ध क्षेत्रमा कुनै पनि कुरा लुक्न छिप्न सक्दैन। उनले तिमीलाई यस महायुद्धको सारा वृत्तान्त सुनाउनेछन्।” यति भनेर वेदव्यासजी बिदा भए।
तेश्रो दिन
यस दिन भीम- घटोत्कच पिता-पुत्र मिलेर कौरव सेनालाई युद्धबाट भगाए, भीष्म दुर्योधनलाई आश्वासन दिएर पाण्डव फौजमा भीषण संहार मचाए, श्रीकृष्ण अर्जुनलाई भीष्मको वध गर्न लाई सम्झाए परन्तु अर्जुन उत्साहपूर्वक युद्ध गर्न सकेनन् जसकारण श्रीकृष्ण स्वयं भीष्मलाई मार्नको लागि उद्यत भए तर अर्जुन उनलाई प्रतिज्ञा रूपी आश्वासन दिएर कौरव सेनाको भीषण संहार गर्छन्, त्यस दिनमा नै समस्त प्राच्य, सौवीर, क्षुद्रक र मालव क्षत्रियगणहरु वीरगतिको प्राप्त भए।
राजा हरिशचन्द्र
महाभारत
महाभारतमा, नारदले युधिष्ठिरलाई "हरिशचन्द्र राजर्षी रहेको र देवताहरूको सभामा स्थान पाएका एक मात्र संसारिक राजा भएको " कुरा बताएका थिए । नारदका अनुसार, हरिशचन्द्र एक शक्तिशाली सम्राट थिए र उनको अधिपत्यलाइ सबै राजाहरूले स्वीकार गरेका थिए । उनले राजासुय यज्ञ सम्पन्न गरेका थिए र ब्राह्मणहरूलाई उनीहरूले चाहेको दक्षिण र गर गहन दिएका थिए । यसकारण उनलाई इन्द्रको स्थान मिलेको थियो ।
विसं २०७२ को महाभूकम्प
राहत कार्य
महाभूकम्प गए पश्चात् आपतकालीन स्थितमा खटाइएका सैनिक तथा उद्धार टोलीले लडेका भवनहरू तथा भग्नावशेषमा फसेका चार व्यक्तिहरू मुटुको धडकन पत्ता लगाउने यन्त्रको सहायताले फसेका व्यक्तिहरूलाई उद्धार गर्न सफल भएका थिए जो काठमाडौँको उत्तरमा पर्ने चौतारा गाउँको दश फिट तल फसेका थिए। विभिन्न देशहरूबाट मुटुको धड्कन पत्ता लगाउने यन्त्रहरू प्रयोग गर्दै उद्धारकर्ताहरूको एक अन्तर्राष्ट्रिय टोलीले दुई फरकफरक ध्वस्त भवनहरू केही व्यक्तिहरूलाई उद्धार गर्न सफल भएका थिए। आपातकालीन सहायता कार्यको योजना बनाउनका लागि स्वयम्सेवहरूले सङ्कट मानचित्रणको प्रयोग गरेका थिए भने स्थानीय सङ्गठन काठमाडौँ लिभिङ ल्याबले स्थानीय ज्ञानको समन्वयमा सहायता गर्दै अन्तर्राष्ट्रिय सङ्कट मानचित्रण र मानवीय सङ्गठनहरूसँग सहकार्य गरेको थियो। संसारभरिबाट आएका स्वयम्सेवकहरूले मानचित्रमा भाग लिँदै अनलाइन नक्शामा विवरणहरू थप गर्ने काम गरेका थिए। स्वयम्सेवकहरूद्वारा चलाइएको परियोजना अन्तर्गत मानचित्रमा जानकारीहरू सामाजिक सञ्जाल, आवतजावत ठप्प भएको सडक माथि उडाइएको ड्रोन तथा उपग्रह तस्वीर, भत्किएका घरहरू, घरवारविहीन तथा भोका मानिसहरू र स्थानीय मानिसहरूको सहकार्यमा थप गरिएको थियो।       भूकम्प गएपश्चात् खटिएका स्वयम्सेवकहरूले त्रुटिलाई कम गर्नका लागि मानचित्रमा राखिएका विवरणहरूलाई पुष्टि गरेका थिए। काठमाडौँ लिभिङ ल्याबद्वारा प्रयोग गरिएको प्रविधिहरू खुला स्रोत समाधानहरू माथि निर्मित थिए जसले उनीहरूलाई छिटो र प्रभावकारी तरिकाले काम गर्न सहयोग गरेको थियो।
अन्तर्राष्ट्रिय सहायता
वैशाख १३ गते, अन्तर्राष्ट्रिय सहयोगी संस्था र सरकारहरूले उद्धारकर्मी परिचालन र भूकम्प पीडितहरूका लागि सहयोग गरेका थिए। नेपालमा कम मात्रामा हेलिकप्टर रहेकाले उनीहरूले नेपाललाई सहयोग पुर्‍याउन र मानिसहरूलाई दुर्गम क्षेत्रबाटमा उद्धार गर्नमा चुनौतिहरूको सामना गर्नुपरेको थियो।
सिन्धुपाल्चोक १ (निर्वाचन क्षेत्र)
सम्मिलित क्षेत्रहरू
सिन्धुपाल्चोक १ संसदीय निर्वाचन क्षेत्रमा जुगल गाउँपालिका, भोटेकोशी गाउँपालिका, त्रिपुरासुन्दरी गाउँपालिका, लिसंखु पाखर गाउँपालिका, सुनकोशी गाउँपालिका, बलेफी गाउँपालिका, बाह्रबिसे नगरपालिका र चौतारा साँगाचोकगढी नगरपालिकाको २–४, ९ र १० वडा रहेका छन्।
द मार्सियन (चलचित्र)
द मार्सियन एक सन् २०१५ विज्ञान काल्पनिक उत्तरजीविता चलचित्र हो जुन रिडले स्कटद्वारा निर्देशित र म्याट डेमनद्वारा अभिनित छ। एन्डि वीयरको सन् २०११ उपन्यास 'द मार्सियन'ले ड्रु गोडार्डद्वारा रूपान्तरित पटकथाको रूपमा काम गरेको थियो। यस चलचित्रमा एक अन्तरिक्ष यात्री (म्याट डेमन) लाई छोडेपछि मङ्गल ग्रहमा बाँच्नको लागि एक्लो सङ्घर्ष, र उनको उद्धार गर्न र पृथ्वीमा घर पुर्‍याउने प्रयासलाई देखाइएको छ। यसमा जेसिका चेस्टेन, जेफ डेनियल्स, क्रिस्टन विग, चिवेटेल एजियोफोर, शन बीन, माइकल पेना, केट मारा, सेबेस्टियन स्टेन, एक्सेल हेनी, म्याकेन्जी डेभिस, डोनाल्ड ग्लोभर र बेनेडिक्ट वोङले पनि अभिनय गरेका छन्।
सोल्टीहोटल
सोल्टीहोटल नेपालको पश्चिमाञ्चल विकास क्षेत्रमा पर्ने गण्डकी अञ्चलको स्याङ्जा जिल्ला स्थित साँखर गाँउ विकास समिति मा पर्ने अति रमणीय गाँउ हो ।
दुर्गा घिमिरे
कार्यक्षेत्र
सामाजिक कार्यकर्ता हुनुका साथै उहाँ लेखक पनि हुनुहुन्छ । उहाँले केही साहित्यिक पुस्तक र महिला, महिला स्वास्थ्य बेचविखन, सुरक्षित बसाइँसराइ आदि जस्ता बिषयमा धरै लेखहरू लेख्नुभएको छ ।
सजना राना
अन्तर्राष्ट्रिय करियर
२०१४ महिला साफ च्याम्पियनसिपमा उनकै समकक्षी खेलाडी जमुना गुरुङ नखेल्ने भएपछि स्ट्राइकर अनु लामालाई सहयोग महत्त्वपूर्ण जिम्मेवारी उनको थियो । उनी आफैंले पनि भुटान विरुद्ध ८-० ले खेल जित्दा दुई गोल गरेकी थिइन् । त्यस्तै पाकिस्तान विरुद्धको खेल २-० ले जित्दा पनि दोस्रो गोल पेनाल्टी मार्फत उनले नै गरेकी थिइन् । यसै खेलमा पछि पाएको अर्को पेनाल्टी भने उनले सदुपयोग गर्न सकिनन् । सेमिफाइनलमा बङ्गलादेश विरुद्ध पनि पेनाल्टी मार्फत उनले नै गोल गरिन् । यही गोलले नै नेपाललाई फाइनल पुर्‍यायो । बङ्गलादेश लाई १-० ले पराजित गरी फाइनल पुगेको नेपाली टिमको भिडन्त भारत तय भयो । तर फेरि पनि नेपाल फाइनलमा भारतसँग ६-० ले पराजित भएर उपविजेतामै सिमित भयो ।
जाइकु
इतिहास
१२ मार्च २००९ मा, जाइकुलाई गुगलको अनुप्रयोग इञ्जिन मञ्च पुन: प्रक्षेपण गरिएको थियो। १३ मार्च २००९ मा जाइकु इञ्जिनलाई स्रोत अङ्कको (जाइकु डटकम अङ्क भण्डारको खुला स्रोतको समान) जारी गरिएको थियो जसको अभिप्राय पूर्ण अनुकूलन योग्य सूक्ष्म ब्लगिङ प्रस्तावहरूको साथ सूक्ष्म ब्लगिङ क्षेत्रमा प्रतिस्पर्धा गर्ने थियो।
सर्वाधिक हेरिएका युट्युब भिडियोहरूको सूची
नोभेम्बर २००५ मा, ब्राजिलका फुटबल खेलाडी रोनाल्डिन्होले अभिनय गरेको नाइकीको विज्ञापनले १० लाख अवलोकन प्राप्त गरेको थियो जहाँ यो उपलब्धि हासिल गर्ने यो एक पहिलो श्रव्य दृश्य थियो।
काइकु
इतिहास
सेप्टेम्बर २००९ मा काइकु टोलीले कइकुको एक संस्करण सङ्गठनात्मक सूक्ष्म- ब्लगिङ लक्षित सेवाको रूपमा सफ्टवेयरको रूपमा प्रदान गरिने घोषण गरेको थियो।
रामलाल जोशी
कृतिहरू
यस संग्रहमा १२ वटा कथा छन् । ‘बाआमा’ले समाजको भौतिक परिस्थितिमा आएको परिवर्तनसँगै सन्तान र बाआमा बीचको सम्बन्धमा आएको नवीनतालाई आख्यानिक अभिव्यक्ति दिएको छ । कथाकारले बाआमा र छोराछोरीको सम्बन्धका बहुआयाम केलाएका छन्। कथाहरूमा राजनीतिक द्वन्द्व, विधवा जीवन, बुढेसकालको विरक्ति, बाआमाको ममताको अभावमा लागेको कुलत, दाम्पत्य, विदेशगमन, सम्बन्ध विच्छेद, गाउँले जीवनप्रतिको मोहजस्ता पारिवारिक र सामाजिक विषय छन्। तर, जुनसुकै विषयको भावभूमिमा लेखिएको भए पनि कथाको मूलतत्व भने आमाबुवाको सन्तान प्रतिको प्रेम नै छ। लेखकले आफू सुदूरपश्चिममा बस्ने भएका हुनाले 'बाआमा' मा त्यहाँको समाजको मनोविज्ञान, भूगोल आएको बताएका छन्।
मिगेल दिआस कानेल
मिगेल दिआस कानेल (जन्म २० अप्रिल १९६०) हालका क्युवाका राष्ट्रपति हुन्। यस भन्दा अघि उनी सन् २०१३ देखि सन् २०१८ सम्म क्युवाका उपराष्ट्रपति भइ कार्य गरेका थिए। उनी सन् २००३ देखि क्युवा कम्युनिष्ट पार्टीका पोलिटब्युरो सदस्य, सन् २००९ देखि सन् २०१२ सम्म उच्च शिक्षा मन्त्री र सन् २०१२ मा उप प्रधानमन्त्रीमा बढुवा भएका थिए। एक वर्षपछि सन् २०१३ फेब्रुअरी २४ मा उनी देशका उप-राष्ट्रपति बनेका थिए।
सिराहा २ (निर्वाचन क्षेत्र)
प्रदेश सभा खण्डहरू
मधेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
उत्तर बिहार
उत्तर बिहार भारतको बिहारको क्षेत्रका लागि प्रयोग गरिएको शब्द हो, जुन गङ्गा नदीको उत्तरमा, महानन्दा नदीको पश्चिममा र गण्डक नदीको पूर्वमा अवस्थित छ।
प्राकृतिक बाढी
मानव सभ्यताको प्रारम्भदेखि नै नदीहरू मानव जीवनको एक महत्त्वपूर्ण भाग हुन्। उत्तर बिहारमा ७ प्रमुख नदीहरू र तिनीहरूका धेरै सहायक नदीहरू छन्। उत्तर बिहार जिल्लाहरू मनसुनको समयमा कम्तीमा पाँच प्रमुख बाढी निम्त्याउने नदीहरूको जोखिममा छन् - महानन्द नदी, कोशी नदी, बागमती नदी, बुर्ही गण्डक नदी र गण्डक - जुन नेपालमा उत्पत्ति हुन्छ। यी सबै नदीहरूले हिमालयबाट पानी प्राप्त गर्छन्। यही कारणले गर्दा यी नदीहरूमा कहिल्यै पानीको अभाव हुँदैन। प्रत्येक वर्ष, यी मध्ये कुनै नदिले उत्तर बिहारका मानिसहरूका लागि बहुमूल्य बाढी ल्याइरहेको थियो। बाढीको पानी खेतीयोग्य जमिनमा प्रवेश गर्दथ्यो, आफ्नो पर्याप्त उर्वर गाँठो छोडेर खोलामा बग्छ। मानवीय बाढीको यो ढाँचा उत्तर बिहारको लागि वरदान थियो। यसले उनको जमिन अत्यन्त उर्वर बनायो। तर, उत्तर बिहारमा प्राकृतिक बाढी छैन।
चोलेन्द्रशमशेर ज.ब.रा.
प्रतिनिधिसभा विघटन, २०७७
२०७७ पुस ५ मा प्रधानमन्त्री केपी शर्मा ओलीले प्रतिनिधि सभा विघटन गरे। सो कदमविरुद्ध सर्वोच्च अदालतमा परेका रिटमा सुनुवाइ गर्दै चोलेन्द्रशमशेर राणा सम्मिलित संवैधानिक इजलासले फागुन ११ मा संसद विघटनलाई बदर गरेको थियो।
प्रतिनिधिसभा विघटन, २०७८
२०७८ जेठ ८ मा प्रधानमन्त्री केपी शर्मा ओलीले नै दोस्रोपटक प्रतिनिधि सभा विघटन गरे। सो कदम पनि चोलेन्द्रशमशेर राणा सम्मिलित संवैधानिक इजलासले नै असार २८ मा उल्टाएर प्रतिनिधि सभा पुनर्स्थापना गर्नुका साथै तत्कालीन विपक्षी दलका नेता एवं नेपाली कांग्रेसका सभापति शेरबहादुर देउवालाई प्रधानमन्त्रीमा नियुक्त गर्न राष्ट्रपतिका नाममा परमादेश जारी गरेको थियो। उक्त इजलासमा प्रधानन्यायाधीश राणाका अतिरिक्त अन्य न्यायाधीशहरु दीपककुमार कार्की, मीरा खड्का, ईश्वरप्रसाद खतिवडा र आनन्दमोहन भट्टराई थिए।
मुन्सी खाना
प्रधानमन्त्री जंगबहादुर राणा
राणा शासनमा यसको पहिलो पुनर्संरचना प्रधानमन्त्री जंगबहादुर राणाको पालामा भयो । जंगबहादुरले मुन्सी खाना अन्तर्गत तीन इकाइको स्थापना गरे :
प्रजातन्त्र स्थापना पछी
२००७ को क्रान्ति पछि नेपालमा परराष्ट्र मन्त्रालय को स्थापना भयो र मोहन शमशेर पहिलो परराष्ट्र मन्न्री बने ।
महाकाली सन्धि
धारा १
१. नेपाललाई शारदा बाँधबाट बर्षायाममा (१५ मे देखि १५ अक्टोबर सम्म) २८.३५ घन मीटर प्रति सेकेन्ड ( १०००,क्युसेक)तथा सुख्खायाममा( १६  अक्टोबर १४ मे सम्म) ४.२५ घन मीटर प्रतिसेकेन्ड (५० क्युसेक) पानि प्राप्त गर्ने अधिकार हुनेछ ।
धारा २
संयुक्त आयोगमा मिति २०४८ साल मङ्सिर १८(१९ गते तद अनुसार डिसेम्बर ४५, १९९१ मा लिएको निर्णयहरु तथा भारतका प्रधानमन्त्रीको नेपाल भ्रमणको अबसरमा २०४९ साल कार्तिक ५ गते तद अनुसार अक्टोबर २१, १९९२ मा जारि गरिएको संयुक्त विज्ञप्तिलाई निरन्तरता दिदै दुवै पक्षहरुको देहायबमोजिम गर्न सहमत भएका छन् :
धारा – ९
२. आयोगको गठन दुवै पक्षको समान संख्याका प्रतिनिधिहरुबाट हुनेछ ।
५. यस धाराका प्रकरण १ र २ अनुसार आयोगको गठन हुने बित्तिकै, आयोगले आफ्नो कार्य्विधि नियमावलीको तर्जुमा गर्नेछ र सो नियमावली पक्षहरु समक्ष सहमतिको लागि पेश गर्नेछ ।
धारा – ११
३. मध्यस्थताको कार्य्विधि मध्यस्थतासम्बन्धी न्यायाधीकरणले निर्धारण गर्नेछ र बहुसंख्यक मध्यस्थहरुको निर्णय न्यायाधीकरणको फैसला हुेनजसले न्यायाधीकरणको सदस्यको हैसियतले न्यायाधीकरणको अध्यक्षता गर्नेछ । तस्रो मध्यस्थ नियुक्त गर्ने सम्बन्धमा प्रस्ताव प्राप्त भएको नब्बे (९०) दिनभित्र पक्षहरु तस्रो मध्यस्थउपर सहमत हुन नसकेको अवस्थामा, हेगस्थित मध्यस्थतासम्बन्धी स्थायी अदालतका महासचिवसमक्ष कुनैपनि पक्षले त्यस्तो मध्यस्थ नियुक्तिको लागि अनुरोध गर्न सक्नेछ र त्यसरी मध्यस्थ नियुक्त हुने व्यक्ति यी दुई मुलुकको नागरिक हुनेछैन ।
धारा – १२
१. यो सन्धि सम्पन्न भएपछि शारदा बाँध तथा टकनपुर बाँधबाट महाकाली नदीको पानीको उपयोग गर्ने सम्बन्धमा पक्षहरुबीच यसअघि भएका समझदारीहरु यस सन्धिबाट विस्थापित भएका मानिने छन्,
शेरबहादुर देउवा                    पि.भी. नरसिंह राव
एनसेल कप २०६९
स्थान
यस कपका सम्पूर्ण खेल दशरथ रङ्गशालामा आयोजना गरिएको थियो।
झोला (स्पष्टता)
झोला सामान बोक्न प्रयोग गरिने वस्तु बुझाउँछ । झोलाले यी कुराहरु पनि बताउँछन् :
भर्ले
भर्ले नेपालको पश्चिमाञ्चल विकास क्षेत्रमा पर्ने गण्डकी अञ्चलको स्याङ्जा जिल्ला स्थित साँखर गाँउ विकास समिति मा पर्ने अति रमणीय गाँउ हो ।
एके फजलुल हक
प्राप्ति तथा सम्मान
ढाका विश्वविद्यालयमा रहेको एक आवासिय भवनलाई फजलुल हकको नाम दिइएको छ। राजशाही विश्वविद्यालयमा रहेको जिन्नाह हललाई पछि नाम परिवर्तन गरी फजलुल हक हल राखिएको थियो। कुवेत देशमा उनको नाममा एक आवासिक हल रहेको छ भने एक आवासिक भवनको नाम शेरेबाङ्ला हल राखिएको थियो। बङ्गलादेश कृषि विश्वविद्यालयमा उनको नाममा एक हल रहेको छ। पटुवाखाली विज्ञान तथा प्राविधिक विश्वविद्यालयमा पनि फजलुल हकको नाममा एक आवासिक हल रहेको छ। बङ्गलादेशको राजधानी ढाकामा आबुल काशेम फजलुल हकको नामक एक विश्वविद्यालय रहेको छ जसको नाम शेरेबाङ्ला कृषि विश्वविद्यालय हो। शेरेबाङ्ला कृषि विश्वविद्यालयको स्थापना सन् १९३८ मा तत्कालीन पाकिस्तान-भारतको प्रथम कृषि विश्वविद्यालयको रूपमा स्थापना गरिएको थियो भने यस विश्वविद्यालयलाई फजलुल हक स्वयमले शिलान्यास गरेका थिए। यसबाहेक यस कृषि विश्वविद्यालयमा उनको नाममा एक हल समेत रहेको छ। बङ्गलादेशको राजधानी ढाकाको उनको नामबाट एक क्षेत्रको नामाकरण गरी शेरेबाङ्ला नगर राखिएको थियो जसको पूर्ववर्ती नाम आइयुबनगर र त्यो भन्दा पहिला मनिपुर थियो। यस स्थानमा बङ्गलादेशको राष्ट्रिय संसद अवस्थित रहेको छ। आबुल काशेम फजलुल हकको नाममा राजधानी ढाकाको मिरपुरमा शेरेबाङ्ला राष्ट्रिय क्रिकेट रङ्गशाला अवस्थित रहेको छ जुन रङ्गशाला बङ्गलादेशको बङ्गलादेश क्रिकेट टोलीको घरेलुु मैदानको रूपमा प्रसिद्ध छ। बरिशालामा उनको नाममा एक मेडिकल कलेजको नामाकरण गरिएको थियो भने यस कलेजको नाम शेरेबाङ्ला मेडिकल कलेज हो।
नागराज
नागराज (Nāgarāja) खस राज्यका संस्थापक राजा हुन्। उनीलाई जावेश्वर पनि भनिन्थ्यो। उनीलाई तिब्बती वंशावलीमा नागदेव भनिन्थ्यो। नागराज खारी प्रदेश (वर्तमान ङारी प्रदेश)बाट आएका थिए तथा उनले सिञ्जामा राजधानी बनाएका थिए।
रेसलमेनिया
उद्घोषकहरू
पहिलो पाँच रेसलमेनियासम्म उक्त कार्यक्रममा गोरिल्ला मेनसन र जेसी भेञ्चरले रेसलमेनियामा उद्घोषकको (रेसलमेनिया २ तीन विभिन्न स्थानहरूमा आयोजना भएका कारण तीन फरक टोली कार्यक्रममा उद्घोषकको रूपमा नियुक्त गरिएको थियो जसमा पहिलो मेनसन, दोस्रो भेञ्चर र तेस्रो भिन्स म्याकमेनको गरी तीन टोली तीन विभिन्न स्थानहरूमा उद्घोषण गरेका थिए।) पद सम्हालेका थिए भने बबी हेनन्, गेन ओकरलुन्ड, लर्ड एल्फ्राइड हेइज र अन्य उद्घोषकहरू अतिथि भूमिकामा रहेका थिए। मध्यदेखि अन्तिम १९९० को दशकसम्म उद्घोषकको रूपमा भिन्स म्याकमेन, जिम रोज र जेरी लोवेरले गर्दै आएका थिए। सन् २००२ मा डब्ल्युडब्ल्युईको विघटन पश्चात् स्म्याकडाउनमा माइकल कोल, तेज, जोन लेफिल्ड र जोनाथन कोचमेनले गर्दै आएका थिए भने डब्ल्युडब्ल्युई र मा जिम रोज र जेरी लोवेरले गरेका थिए। सन् २००६ देखि २०१० सम्म इसिडब्ल्युमा जोल स्टाइल्स र तेजले उद्घोषण गरेका थिए। रेसलमेनिया २५ मा पहिलो तीन टोली अन्तर ब्रान्डको उद्घोषण गर्न सुरु गरिएको थियो। त्यसको अर्को वर्ष पछिको रेसलमेनिया २६ मा जिम रोजलाई विस्थापित गर्दै उनको ठाउँमा उद्घोषण गर्नका लागि म्याट स्ट्राइकर आएका थिए। रेसलमेनिया २७ मा जिम रोज जोस म्याथ्युज र स्म्याकडाउनका लागि नयाँ उद्घोषक बुकर टिको साथमा पुनः उद्घोषकको रूपमा फर्किएका थिए। निरन्तर उद्घोषण गर्दै आएका माइकल कोल र जेरी "द किङ" लोवेरको कुस्ती खेल परेपछि उद्घोषकहरू अचानक परिवर्तन गरिएको थियोे। हावेल फिङ्केलले विगत देखि नै रेसलमेनियामा रिङ उद्घोषकको रूपमा काम गर्दै आएका थिए भने उनी रेसलमेनिया ३३ बाहेक हरेक रेसलमेनियामा रिङ उद्घोषण गर्न पुगेका हुन्थे। डब्ल्युडब्ल्युईको ब्रान्ड एक्सटेन्सन ड्राफ्ट पछि लिलिएन गार्सिया, टोनी किमेल र जस्टिन रोबर्टसले उनीहरूको आधिकारिक ब्रान्डका लागि उद्घोषण गर्दै आएका थिए।
२००० को दशक
रेसलमेनिया २१ देखि मनी इन द बेङ्क सिँढी खेलको अवधारणा ल्याइएको थियो भने उक्त खेलमा ६ देखि १० प्रतिस्पर्धीले भाग लिन पाउने नियम बनाइएको थियो र उक्त खेल जित्नका लागि सिँढीबाट चढेर रिङको केही माथि झुण्डाइएको एक बाकसलाई जसले पहिला जित्छ उसले खेल जित्न निर्धारण गरिएको थियो। यस मनी इन द बेङ्कका विजेताले उसले चाहेको र अनुकुल समयमा उक्त बाकसलाई क्यास इन गर्दै डब्ल्युडब्ल्युई उपाधि तथा डब्ल्युडब्ल्युई विश्व ह्याभिवेट उपाधिका लागि खेल खेल्न पाउने थियो। रेसलमेनिया २१ मा पहिलोपटक एजले मनी इन द बेङ्क हात पार्न सफल भएका थिए। यस कार्यक्रमको अन्तिम खेलमा जोन सिनाले जोन लेफिफ्डलाई हराउँदै डब्ल्युडब्ल्युई च्याम्पियनसिप हात पारेका थिए भने बाटिष्टाले ट्रिपल एचलाई हराउँदै डब्ल्युडब्ल्युई विश्व ह्याभिवेट उपाधि हात पार्न सफल भएका थिए। एडि गुरेरोले उनको मृत्यु हुनु भन्दा अघि अन्तिम रेसलमेनिया खेल खेलेका थिए जहाँ उनको सामना रे मेष्टेरियोको विरुद्धमा भएको थियो। यस कार्यक्रमको लामो समयसम्म अवकाश लिएका स्टोन कोल्ड स्टिफ अष्टिपुन डब्ल्युडब्ल्युईमा फर्किएका थिए भने अर्कातिर कर्ट एङ्गलले सन माइकल्सलाई हराउन सफल भएका थिए।
२०१० को दशक
रेसलमेनिया २८ मा विषेशगरी तीन मुख्य खेलहरू सञ्चालन गरिएको थियो जसमध्ये पहिलो मुख्य खेलमा द अण्डरटेकरको सामना ट्रिपल एचसँग हेल इन अ सेलमा आयोजना गरिएको थियो जसमा अतिथि निर्णायकको रूपमा सन माइकल्स कार्यरत थिए भने यस खेलमा द अण्डरटेकरले ट्रिप एचलाई हराउन सफल हुँदै उनको रेसलमेनियामा अपराजित यात्रा कायम गर्न सफ भएका थिए त्यस्तैगरी दोस्रो मुख्य खेलमा तात्कालिक डब्ल्युडब्ल्युई विजेता सिएम पङ्कले क्रिस जेरिकलाई एकल खेलमा आत्मासमर्पणद्वारा हराउँदै डब्ल्युडब्ल्युई उपाधि आफूसँगै कायम गरेका थिए र यस कार्यक्रमको तेस्रो खेलमा द रकले जोन सिनालाई एकल खेलमा हराएका थिए।
कुरुक्षेत्र युद्धको पहिलो दिन
पृष्ठभूमि
पाण्डवहरूले १२ वर्षको बनवास र १ वर्षको लागि गुतवास पूरा गरेपछि पनि कौरवहरूले पाण्डवहरूलाई उनको राज्य दिन इन्कार गरे। त्यसकारण पाण्डवहरूले लडाई गर्न वाध्यतावश खडा गर्नु परेको थियो, तर श्री कृष्णले युद्ध रोक्न सबै सम्भव हुने सुझाव दिए। त्यसपछि श्री कृष्ण पाण्डवको तर्फबाट कुरु राज्य सभामा शान्तिदुतका रूपमा गए र त्यहाँ कृष्णले दुर्योधनलाई पाण्डवहरूलाई केवल पाँचवटा गाउँ दिएर युद्ध रोक्न प्रस्ताव गरे। तर जब दुर्योधनले पाण्डवहरूलाई सियोको टुप्पो जत्ति जमिन पनि दिन इन्कार गरे, युधिष्ठिर अन्ततः युद्ध गर्न बाध्य भए। यसरी कौरवले ११ अक्षौहिणी र पाण्डवले ७ अक्षौहिणीह सेना एकत्रित गरे। युद्धको तयारी पूरा गरिसकेपछि कौरव र पाण्डव दुबै कुरुक्षेत्रमा पुगे, जहाँ यो भयंकर लडाई भयो
हिन्दी चलचित्र परिवारहरूको सूची
भारतीय चलचित्र उद्योगमा केही त्यस्ता कलाकार छन् जसका लागि अभिनय नै आफ्नो पुस्तैनी काम भएको छ ।
आनन्द-साहनी परिवार
आनन्द परिवारका सबैभन्दा प्रख्यात र परिचित सदस्य देव आनन्द हुन्, जसले सय भन्दा बढी हिन्दी फिल्ममा प्रमुख किरदारको भूमिका निभाएका छन् । अन्तर्राष्ट्रिय स्तरमा समेत चिनिने शेखर कपुर यस परिवारका अर्का महत्त्वपूर्ण सदस्य हुन् जो विशेषत: एलिजाबेथ नामक चलचित्र निर्देशनका कारण चिनिन्छन् । उनी सुचीत्रा कृष्णमुर्तीसँग विवाह बन्धनमा बाँधिएका थिए ।
नैमिषारण्य
नैमिषारण्य नैमिषारण्य हिन्दू धर्मको यो प्रसिद्ध एवं पवित्र तीर्थको रूपमा शास्त्रमा उल्लेखित तीर्थ क्षेत्र हो । यो भारत को लखनऊदेखि ८० किमि टाढा सामान्य ग्रामीण भेगमा रहेको छ यहाँ गोमती नदीको प्रवाह पनि रहेको छ यसलाई धार्मिक व्यक्तिहरू चक्रतीर्थ भन्छन् ।
झन्डा
झन्डा कपडाको टुक्रा हो (प्रायः आयताकार वा चतुर्भुज) एक विशिष्ट योजना र रंगहरू। यो एक प्रतीक, एक सङ्केत उपकरण, वा सजावट लागि प्रयोग गरिन्छ। झन्डा शब्द प्रयोग गरिएको ग्राफिक डिजाइनलाई सन्दर्भ गर्न पनि प्रयोग गरिन्छ, र झन्डाहरू प्राथमिक सङ्केत र पहिचानको लागि सामान्य उपकरणको रूपमा विकसित भएका छन्, विशेष गरी वातावरणमा जहाँ सञ्चार चुनौतीपूर्ण छ।
जय-विजय
चार कुमारको श्राप
सत्ययुगको समयमा, उनीहरू दिति (दक्ष प्रजापतिकी छोरी) र कश्यप ऋषि बाट हिरण्यक्ष (विजय) र हिरण्यकशिपु ( जय) को रूपमा जन्मेका थिए। हिरण्यक्षलाई वराह अवतार र हिरण्यकशिपुलाई नरसिंह (मानव-सिंह अवतार) ले मारेको थियो । त्रेतायुगमा, उनीहरू रावण (जय) र कुम्भकर्ण (विजय) को रूपमा जन्मेका थिए र रामद्वारा  दुवैको हत्या भएको थियो। द्वापर युगमा तिनीहरूको तेस्रो जीवनमा, उनीहरू शिशुपाल (जय) र दन्तवक्र (विजय) को रूपमा जन्मेका थिए र दुवैलाई कृष्णले  मारेको थिए । तिनीहरूको पहिलो दुई जन्ममा तिनीहरू दाजुभाइ थिए, र तिनीहरूको अन्तिम जन्ममा, तिनीहरू चचेरे भाई थिए।
ढुङ्गेठाँटी
ढुङ्गेठाँटी नेपालको पश्चिमाञ्चल विकास क्षेत्रमा पर्ने गण्डकी अञ्चलको स्याङ्जा जिल्ला स्थित साँखर गाँउ विकास समिति मा पर्ने अति रमणीय गाँउ हो ।
झोला (चलचित्र)
झोला (अङ्ग्रेजी: Jhola) लेखक कृष्ण धरावासीको उही नामको उपन्यासमा आधारित नेपाली चलचित्र हो । यस चलचित्रमा आफ्नो मृतक पतिको चितामा पत्नी पनि जिउँदै जल्ने, नेपालमा प्रचलित सती प्रथाको चित्रण गरिएको छ । आफ्नो भूमिकाको लागि अभिनेत्री गरिमा पन्तले सन् २०१४ मा सार्क चलचित्र उत्सवमा सर्वोत्कृष्ट अभिनेत्रीको पुरस्कार पाइन् ।  यस चलचित्रलाई ८७ औँ एकेडेमी पुरस्कारको लागि पठाइएको थियो तर दुर्भाग्यवश मनोनायित भएन ।
पाथ (सामाजिक सञ्जाल)
पाथ सक्षम तस्वीर साझेदारी तथा सन्देश सेवा प्रदान गर्ने एक सामाजिक सञ्जाल सेवा थियो जुन मोबाइल उपकरणहरूको लागि नोभेम्बर २०१० मा सुरू गरिएको थियो। सेवाले प्रयोगकर्ताहरूलाई करीव ५० सम्पर्कहरू उनीहरूको नजिकका साथीहरू र परिवारसँग साझेदारी गर्न अनुमति दिन्थ्यो। सान फ्रान्सिस्को, क्यालिफोर्नियामा आधारित यस कम्पनी सन फ्यानिङ र पूर्व फेसबुक कार्यकारी डेभ मोरिनद्वारा स्थापित गरिएको थियो।
शिखण्डी
पूर्वजन्मको कथा
महाभारत कथाका विभिन्न पुस्तकहरूमा शिखण्डी पूर्वजन्ममा अम्बा भएको उल्लेख पाइन्छ। अम्बा काशीराजकी जेष्ठ पुत्री थिइन्। पुत्री विवाहयोग्य भइसके पछि उनकी दुई बहिनी अम्बिका र अम्बालिका सहित तीनै जनाको विवाहको लागि उनका पिताले स्वयम्बरको आयोजना गरेका थिए। हस्तिनापुरलाई स्वयम्बरमा आमन्त्रित नगरेको सजायको रूपमा हस्तिनापुरका संरक्षक भीष्मले स्वयम्बरको सभा बाटै आफ्नो भाइ विचित्रवीर्य जो हस्तिनापुरका राजा थिए, उनको लागि तीनै जनालाई अपहरण गरी हस्तिनापुर लगे। त्यहाँ पुगिसके पछि अम्बा अरू कसै प्रति आसक्त रहेको थाहा पाए र भीष्मले अम्बालाई उसको प्रेमीकहाँ पुर्‍याउने व्यवस्था मिलाए तर अम्बा तिरस्कृत भएर फर्किइन। तत्पश्चात् अम्बाले यसको उत्तरदायित्व भीष्मलाई सुम्पिएर भीष्मसँग विवाहको लागि जोर गरिन्। तर भीष्मले आफू आजीवन ब्रह्मचर्य पालनको प्रतिज्ञामा बाँधिएको तर्क दिएर विवाहको लागि मञ्जुर भएनन् तैपनि उनी आफ्नो भनाईमा अडिग रहिन्। र अन्ततः अम्बाले प्रजिज्ञा गरिन् कि उनी एक दिन भीष्मको मृत्युको कारण बन्नेछिन्। यसको लागि उनले भगवान शङ्करको घोर तपस्या गरिन् र मनोकामना पुरा हुने वरदान प्राप्त गरिन्। अर्को जन्ममा उनी राजकुमारी शिखण्डिनीको रूपमा जन्मिइन् र पूर्वजन्मको स्मृतिको कारण लक्ष्य प्राप्तिको लागि फेरि तपस्या शुरू गरिन्।
जीवन वृत
शिखण्डीको जन्म पाञ्चाल नरेश द्रुपदको घरमा मूल रूपमा एक कन्याको रूपमा भएको थियो। उसको जन्मको समयमा एक आकशवाणी भएको थियो जसमा भनिएको थियो कि उसको लालनपालन एक पुत्री जसरी नभएर एक पुत्रको रूपमा गरियोस्। यसैले शिखण्डीको लालनपालन पुरुषको समान गरियो। उसलाई युद्धकलाको प्रशिक्षण दिइयो र कालन्तरमा उसको विवाह पनि भयो। तर उसको विवाह पश्चात् उसकी पत्नीलाई सत्यको ज्ञान भए पछि उसको अपमान गरिन्। यस घटनाले दुःखी भएकी शिखण्डिनी आत्महत्याको मनसायले पाञ्चालबाट भागिन्। तब एउटा यक्षले उसलाई बचाए र आफ्नो लिङ्ग परिवर्तन गरेर उसलाई पुरुषत्व दिए। यसप्रकार शिखण्डी बनेर उनी आफ्नो देश पाञ्चाल फर्किए अनि आफ्नी पत्नीसँग वैवाहिक जीवन बिताउन थाले। शिखण्डीको मृत्युको पश्चात् उसको पुरुषत्व यक्षलाई फिर्ता भयो।
कर्णाली प्रदेश सभा
समितिहरू
नेपालको संविधानको धारा १९५ मा प्रदेश सभाहरूलाई कार्यसञ्चालन कार्यविधिको व्यवस्था गर्न विशेष समितिहरू गठन गर्ने अधिकार प्रदान गरिएको छ।
श्रीलक्ष्मीनारायण मन्दिर, फूलबारी (गण्डकीतट गुल्मी )
प्राचीन ऐतिहासिक तथ्यहरु :-
नेपाल एकीकरण हुनु पूर्व बाइसे-चौविसे राज्यका पालामा खास गरी चन्द्रकोटे रजौटाहरुको  जीवनको उत्तराद्र्धमा राजा-रानी सहित राजपरिवारका सदस्यहरु धार्मिक जीवन विताउने उद्देश्यले यही ठाउँमा वसोबास गरेको ऐतिहासिक तथ्यले यो क्षेत्र प्राचीनकालकै महत्वपूर्ण धार्मिक क्षेत्र भएको प्रमाणित हुन्छ।
धार्मिक- पौराणिक महत्व :-
श्रीमुक्तिनाथ महात्म्य र वराह पुराण अन्तर्गत 'गण्डकीक्षेत्र महात्म्य'मा उल्लेख भए अनुसार पुलस्त्य ऋषिले तपस्या गरेको पवित्र तपस्थलीका रुपमा यो क्षेत्र चिनिन्छ । २०औं शताब्दीको आरम्भसँगै भारतबाट मुक्तिनाथ दर्शन गर्न जाने सन्त महात्मा र तिर्थयात्रीहरूको मुख्य वासस्थान भएको व्यहोरा वृद्ध बुवा-आमाहरू बताउनुहुन्छ। हाल रिडी-मालढुङ्गा कालीगण्डकी कोरिडोरको बाटोमा नियमित यातायात सञ्चालन भइरहेको छ। श्रीमुक्तिनाथ दर्शन गर्न जाने स्वदेशी तथा विदेशी तीर्थयात्रीहरूको सेवाका लागि समुचित व्यवस्था गर्न सकेमा नेपालको धार्मिक पर्यटनमा समेत महत्वपूर्ण टेवा पुग्नेछ।
मन्दिरको जिर्णोद्धार :-
विसं. २०४५ सालमा श्रीलक्ष्मीनारायण मन्दिरको विस्तार गरिएको थियो । स्थानीय भक्तजनहरूको बढ्दो आउने-जाने क्रम र चाडपर्वमा हुने विशेष भीडभाडलाई मध्यनजर गर्दै श्रीयोगिराज स्वामीका प्रियशिष्य श्री १००८ पराङ्कुशाचार्य स्वामीजी महाराजको सक्रियतामा चन्दा संकलन गरी मन्दिरको वरिपरि बरण्डा निर्माण गरी मन्दिरको जिर्णोदार समेत गरिएको थियो ‌। साथै यज्ञयागादीका लागि हवनकुण्ड, तुलसी मोठ समेत निर्माण भएका थिए। २०७२ साल बैशाख १२ र २९ गतेको विनाशकारी महाभूकम्पले भगवानको मन्दिर, पौवा, शौचालय आदि सबै क्षतिग्रस्त भएपछि तत्कालिन रुपमा सृजित समस्या समाधानका श्री १००८ पराङ्कुशाचार्य स्वामीजी महाराजका उत्तराधिकारी शिष्य श्रीखगेन्द्राचार्य कौशिक  स्वामीजीको सक्रियतामा साधारण किसिमको टहरो बनाएर भगवानको सेवा पूजा हुँदै आएको छ । श्रीयोगिराज स्वामीका एक मात्र जीयर शिष्य श्रीमत्परमहंसपरिव्राजकाचार्य श्रीश्रीश्री लक्ष्मीनारायणाचार्य रामानुज जीयर स्वामीजी (हाल १०९बर्ष) ले त्यही पुण्य भूमिमा बसेर चार बर्षसम्म  मूल मन्त्र जप्दै भगवानको पूजा-अर्चना समेत गरेर बस्नु भएको थियो । हाल वहाँ झापामा हुनुहुन्छ।
आश्रम व्यवस्था
आश्रमको शाब्दिक अर्थ हो परिश्रमका साथ । आश्रमको अर्थ कुटी वा संस्था पनि हुन्छ जस्तै साबरमती आश्रम । उपनिषदकालमा यसको विकास भएको हो । वैदिक(हिन्दु) समाजका धर्मतत्वका विज्ञ तथा दार्शनिकहरुद्वारा समाजविकासका लागिवर्णव्यवस्था को आवश्यकता मानिए जस्तै व्यक्तिको व्यक्तित्वविकास गरी जीवन र जगत् को वास्तविक रहस्य बुझी सुख,स्वर्ग,तथा मोक्ष प्राप्तिका लागि आश्रम व्यवस्था अनिवार्य मानिएको छ । यसको माध्यमबाट व्यक्तिले पूर्णता र पूर्णसन्तोष प्राप्त गर्न सक्छ भन्ने मानिएको छ ।
गृहस्थ आश्रम
मनुस्मृतिमा गृहस्थ आश्रमको महत्त्व यस प्रकार बताइएकोा छ
जीवनका २५ वर्ष ब्रह्मचर्य आश्रममा बिताए पछि गुरुकुलमा दीक्षान्त समारोह गरी विद्यार्थीहरूलाई गृहस्थ आश्रममा गई स्वकर्तव्य पालन गर्ने निर्देश दिइन्थ्यो । तैत्तिरीय उपनिषदमा दीक्षान्त वाक्यहरु यस प्रकार बताइएको छ मातृ देवो भव ।
पितृदेवो भव ।
संन्यास आश्रम
जीवनको अन्तिम समयमा संन्यास आश्रमको व्यवस्था गरिएको छ । यस आश्रममा इन्द्रिय संयम, कुनै उद्योग नगर्नु, अकिञ्चन रहनु,सँग छोड्नु, अनेक घरमा भिक्षा मागेर जीवन पालन गर्नु, वनमा बस्नु, बाहिर र भित्र पवित्र रहनु, हिंसा नगर्नु, सत्य बोल्नु, कसै माथि रीस नगर्नु, क्रूर नहुनु, सहनशील हुनु, यति नियम निर्धारण गरिएको छ । मनुस्मृतिमा चारै आश्रमको लक्षण, कर्तव्य र विधिको सविस्तार वर्णन छ ।